વડાપ્રધાને જણાવ્યું હતું કે આયુષ્માન ભારત યોજના 25 સપ્ટેમ્બરથી શરૂ થશે. આયુષ્માન ભારત યોજનામાં પહેલાં દસ કરોડ પરિવારોને સામેલ કરવામાં આવશે. ત્યારપછી મધ્ય અને ઉચ્ચ મધ્યમ વર્ગનો સમાવેશ કરવામાં આવશે. આ યોજના અંતર્ગત વાર્ષિક સારવાર માટે રૂ. પાંચ લાખની મદદ કરવામાં આવશે. કોઈ પણ વ્યક્તિને આ સુવિધા મેળવવામાં તકલીફ ન થાય તે માટે ટેક્નોલોજીનો ઉપયોગ કરવામાં આવશે. 25 સપ્ટેમ્બરે પંડિત દીનદયાલ ઉપાધ્યાયની જયંતી પર પ્રધાનમંત્રી જન આરોગ્ય અભિયાન શરૂ કરી દેવામાં આવશે. આ યોજનામાં 10 કરોડ ગરીબ પરિવારના 50 કરોડ લોકો સામેલ થશે.